**Min mand (deres stedfar) hader mine børn.**

Spørgsmål:

Min 12årige og hendes stedfar kommer ikke godt ud af det med hinanden. Min mand kritiserer konstant min datter, og han bliver ved med at fortælle mig, at hun ikke vil klare sig godt i skolen, at hun vil begynde på stoffer, blive gravid og droppe ud af skolen. Hun har gennemsnitlige karakterer i skolen. Hun har lovet mig, at hun vil arbejde hårdere for at få højere karakterer, og jeg har set, hvor hårdt hun har prøvet på det her på det sidste, men min mand ser det ikke.

Min datter hader hendes stedfar på grund af hans negative tankemønstre overfor hende, og fordi hun har hørt os skændes så mange gange over disse ting. Min mand er meget fordømmende overfor hende, og han føler, jeg er for føjelig med hende. Måske jeg er dette, men hun ved, hvor vigtigt det er at få en god uddannelse. Jeg minder hende om dette hele tiden. Han får mig til at føle, at jeg ikke gør et godt job.

Jeg har også en 17årig, som får højeste karakterer i skolen. Jeg tror, at min 12årige også vil få højere karakterer. Hun vil meget hellere tilbringe tiden sammen med sine venner og bruge tid på computeren end lektier. Hun får lov til at bruge en vis mængde tid på computeren, og hun bliver nødt til at være hjemme til en bestemt tid. Jeg har masser af regler.

Min mands 17årige (der ikke bor sammen med os) får ikke høje karakterer i skolen, og hans yngste har i de sidste 3 år måttet deltage i sommerskole for at bringe hans karakterer op. Så jeg føler…hvor vover han at dømme mig om min datter? Jeg føler også, at min 12årige simpelthen skriger efter en ”faderfigur.” Hendes far er i en anden stat, og hendes stedfar giver hende ikke kærligheden, hun så meget ønsker fra ham. Hvordan kan jeg bringe de to sammen?

Jeg føler, at hvis jeg blot kunne få ham til at elske hende, ville hun have et helt anderledes syn på livet. Hun virker så deprimeret. Men der er kun så meget, jeg kan gøre. Jeg bruger tid sammen med hende før sengetid, vores alenetid. Jeg ved, at dette hjælper, men hun har brug for mere. Han ønsker heller ikke at gøre noget sammen som en familie. Hjælp mig venligst med at hjælpe min datter og min mand med at komme ud af det med hinanden og respektere hinanden.

Bekymret mor.

Svar:

Kære bekymrede mor.   
Du har absolut ret i at være bekymret. Børn reagerer på budskaberne, de modtager fra de voksne omkring dem. De er lige begyndt at finde ud af, hvem de er, og de går ud fra, at vi ved det. Så hvis en forælder figur, hvilket omfatter en afvisende stedfar, giver negative budskaber, er det ikke godt. Din mand indser sandsynligvis ikke, at han skader din datter, og han tror måske endog, at han er konstruktiv, men han programmerer hende faktisk til at blive gravid, tage stoffer og droppe ud af skolen.

Du siger, at din datter synes deprimeret. Tolv år er en vigtig alder, hvor børn beslutter, hvor det er mest sandsynligt, at de kan få deres behov tilfredsstillet. Hvis din mand aldrig ønsker at gøre sjove familieaktiviteter sammen, og konstant kritiserer hende, hvorfor i alverden vil hun da se hen til sin familie for støtte?

Det er fint, at du bruger tid med din datter hver aften før sengetid. Men jeg tror, det også er vigtigt at skabe familietid hver weekend. Hvis din mand ikke vil være med, så lad ham være, men vær sikker på, at du og din datter har noget særligt I gør sammen, hvad enten det er noget så enkelt som en gåtur, en tur til iskiosken eller at lave en særlig middag sammen.

Din mand har brug for nogle grundlæggende lektioner i at opdrage børn, men jeg har en mistanke om, at han ikke vil være interesseret. Hvis hans bekymring over din datter er ægte, vil en god familie terapeut kunne hjælpe ham med at artikulere hans bekymring for hende mere effektivt, og den vil hjælpe din datter med at artikulere hendes smerte, så de to kan begynde at bygge bro mellem hinanden. Hvis han nægter at se en familie terapeut med dig, eller forandre hans måde at relatere sig til din datter på, vil det være en indikation om, at han ikke er villig til at tage sig af hende og gøre, hvad der er bedst for hende – som er at forandre hans måde at relatere sig til hende på.

Hvis dette er tilfældet, har du et afgørende valg, du må træffe, fordi dette at lade situationen fortsætte virkelig er skadeligt for din datter. Du er en modig kvinde, at du har konfronteret denne virkelighed i dit eget sind og har skrevet til mig. Jeg håber, du kan finde modet til at stå frem for din mand og beskytte din datter. Din villighed til at gøre dette kan være præcist, hvad der skal til for at forandre denne risikable situation.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Tweens.

Uddrag af artiklen: My husband (their Stepdad) hates my kids.