**Mod**

Mod betyder ikke, ikke at være bange. Faktisk er dette sig i mange situationer stupiditet. Mod betyder at være bange, og gøre den rette ting alligevel.

* Vil dit barn i anden klasse have modet til at indrømme, at han trampede på naboens smukke blomster?
* Vil dit barn i fjerde klasse have modet til at stå frem for mobberen af et mindre barn, der drilles på legepladsen?
* Vil dit barn i sjette klasse have modet til at lytte til klassisk musik, når de andre børn lytter til rap musik?
* Vil dit barn i ottende klasse have modet til at nægte at snyde i testen, selvom de andre børn alle gør det, og resultatet af hans test vil se værre ud i sammenligning med deres?
* Vil dit barn i tiende klasse have modet til at nægte de seksuelle tilnærmelser fra en intimiderende lærer?
* Vil dit barn i gymnasiet insistere på, at chaufføren, der har drukket, vil stoppe bilen og lade ham stige ud, på trods af hans venners latterliggørelse?

Forældre til tumlinger og førskolebørn bekymrer sig ofte om deres børns frygt for tordenvejr eller karruseller, men i vores kultur er mod almindeligvis mere moralsk end fysisk, og vores børn testes konstant.

Selvfølgelig er der tidspunkter, hvor børn har brug for vores hjælp til at konfrontere deres fysiske mod: når din tumling er bange for at køre på karrusellen sammen med dig, eller din femårige er bange for mørket, eller din syvårige ikke ønsker at stige op på hesten, eller din niårige ikke føler sig parat til at blive natten over hos en kammerat. Men at tage sig af disse skræmmende situationer er temmlig enkelt:

**1. Pres ikke børn til at gøre noget de ikke føler sig parate til.**

De kan lære at ride på en hest næste år.

**2. Forbliv rolig selv og brug empati med hans følelser.**

**3. Kommunikér at du vil sørge for, at han er tryg.**

**4. Hjælp dit barn med at problemløse.**

Vil det hjælpe, hvis hun kan ringe til dig, når hun skal tilbringe natten hos en veninde? Kan han komme til at kende hesten først ved at strigle den, i stedet for at klatre op på sadlen?

**5. Opmuntr dit barn til at forvandle sin frygt til begejstring.**

Moralsk mod er mere kompliceret, og det er ikke noget, vi fødes med. Mod er noget, vi kan udvikle ved at møde skræmmende situationer, vælge hvad der er rigtigt, og finde ud af hvad virker.

**Moralsk mod.**

*"Den ultimative succes hos et menneske er ikke, hvor han står i øjeblikke af komfort og behag, men hvor han står på tidspunkter af udfordring og modstand."  
-Martin Luther King, Jr.*

**De gode og de dårlige nyheder om moralsk mod er, at dit barns optræden i vanskelige situationer afhænger mest af dig.** Ikke hvad du siger eller terper ind i dit barn om, hvad der er rigtigt og forkert. Disse diskussioner er vigtige, så børn klart forstår, hvad der er rigtigt og forkert, og hvorfor vi træffer visse valg, men de er ikke det, der betyder mest. Om din søn eller datter vil gøre, hvad der er rigtigt, afhænger af, hvem han eller hun er som en person, og dette kan du heldigvis påvirke umådeligt.

**Faktisk kan denne lille test nedenfor – om dig – forudsige dit barns adfærd.**

1. Fortæller du det til ekspedienten, da hun uden at vide af det, kom til at give dig for meget tilbage i byttepenge?
2. Kan du indrømme overfor dit barn, at du tog fejl?
3. Gør du det trygt for dit barn at indrømme overfor dig, når han begår en fejl, endog en stor fejl? Eller føler han, at han nogensinde må lyve overfor dig?
4. Støtter du dit barn, når han tror, at en voksen begik en fejl, og hjælper du ham med at stå frem for sin sag?
5. Hvad gør du, når du opdager, at dit barn tog et blad fra tandlægens venterum? Tager du nogle gange blade, du kan lide? Tager du nogle gange kuglepenne, papirblokke eller andet fra arbejde?
6. Siger du det til din chef, når du synes, han beder dig om at gøre noget, der er på grænsen til et uetiske?
7. Lyver du nogensinde om dit barns alder, for at få ham ind til en lavere pris?
8. Giver du regelmæssigt en vis del af din indkomst til velgørenhed?

Er det svært at tro, at denne test kan forudsige dit barns adfærd? Forskning bekræfter, at børn lærer, hvad vi gør, ikke hvad vi siger.

Så det første aspekt, når det drejer sig om at hjælpe dit barn med at udvikle moralsk mod, er, at du selv udvikler moralsk mod.

Det andet aspekt er selvfølgelig at være opmærksom på læringsøjeblikke.

Og det tredje aspekt er at huske på, at børn udvikler mod i takt med, at de modnes. Tag det ikke for hårdt, når dit barn ikke udviser modet, du ønsker. Blot at have en forælder, der tænker over disse ting kan tage ham i den rigtige retning. Giv ham tid.

*"Mod er ikke fraværet af frygt, men snarere at du indser, at noget er vigtigere end frygt."  
-Ambrose Redmoon*

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Preschoolers.

Uddrag af artiklen: Courage.