**Disciplin og regler for tumlinger –**

**hvordan lærer børn ansvarlighed?**

Spørgsmål:

Vi har en mild og glad lille dreng på 20 måneder, som jeg aldrig tror har haft et raseriudbrud, men han begynder virkelig at udvikle sin egen vilje. Mit spørgsmål drejer sig om regler – hvor mange skal jeg lave, og hvordan forstærker jeg dem, så jeg kan opmuntre til en følelse af ansvar i min lille fyr.

I øjeblikket har jeg kun få regler – vi åbner ikke ovnlågen, vi klatrer ikke op på køkkenbordet, og vi slår ikke. Når han gør en af disse ting, forklarer jeg, hvorfor han ikke kan gøre, hvad han gør, og jeg tager ham almindeligvis fysisk væk fra situationen, eller jeg distraherer ham. Hvis han bliver oprørt, hvilket er sjældent, prøver jeg at anerkende følelsen ved at sætte et navn på den, og enten holde ham eller distrahere ham.

Jeg føler, at dette har været en rimelig måde at håndtere tingene på. Men jeg undrer mig over, om jeg på et eller andet tidspunkt skal komme op med flere regler og forstærke dem -for udviklingen af hans karakter. Jeg husker, at jeg engang læste om en mor, der VALGTE at lade nogle skrøbelige ting stå på lave hylder, så hun kunne give sit barn muligheden for at lære, at han skulle holde sig fra visse ting. Det er noget, jeg aldrig gør. Jeg forsøger kun at rydde en vej for ham, så han kan handle i verden på en tryg måde.

Jeg har aldrig givet ham en timeout, og jeg har aldrig virkelig haft brug for at give ham en time-in, sandsynligvis fordi jeg har så få regler (centreret omkring sikkerhed), at han sjældent bryder dem. Fordi hans temperament er ganske langsomt, betænksomt og forsigtigt, har han ikke haft brug for meget disciplin. Jeg prøver hårdt på ikke at løse problemer for ham. Jeg iagttager og venter, mens han finder ud af tingene – meget som et puslespil. Og de potentielle områder af virkelige vanskeligheder har jeg blot fjernet. Jeg har tænkt: han er 20 måneder, så få alle de skrøbelige ting af vejen.

Men jeg er ivrig efter at indgive værdier af respekt og ansvarlighed i ham. Jeg er begyndt at bekymre mig om, at jeg ikke er en streng nok mor (på en kærlig måde). Hvordan synes du, at ansvarlighed og disciplin skal læres? Er det for tidligt at tænke på disse ting?

Svar:

Det er et fint spørgsmål, og vi ønsker alle at opdrage respektfulde, ansvarlig børn. Hvordan kan vi bedst gøre dette?

Jeg synes, det, du gør, er perfekt. Du lader ham løse problemerne selv indenfor rækkevidden af hans evne, og du sætter ham ikke op for fristelser, der vil kræve, at du skælder ud. Du er også heldig, at du har en sådan forsigtig lille fyr, så du ikke bliver nødt til at sætte så mange grænser.

Ideen om at lære babyer at de ikke skal røre ved nogle ting, ved at sætte skrøbelige ting på lave hylder, er en misforståelse, og der er faktisk forskning over dette. Det lærer børn at være mindre kreative med hensyn til at løse problemer, når de bliver ældre. Hvis vi ønsker, at børn skal tænke udenfor boksen, kan vi ikke starte dem ud i livet med at slå dem over fingrene, når de rækker ud efter skrøbelige ting.

Disciplin betyder “at undervise”, og alle mennesker lærer bedst, når de ikke føler sig emotionelt oprørte. Så hvis du ønsker at lære dit barn om værdier, er den bedste måde at gøre dette på at være en rollemodel, og diskutere valgene i dagligdagen. 20 måneder er meget ung til at “lære værdier” verbalt, men en god tid at begynde at lære værdier ved at være eksemplet på, hvad du værdsætter. Der er daglige muligheder for dette, som at udtrykke medfølelse for andre: *"Se, Dorte føler sig ked af det. Måske vi kan få hende til at føle sig bedre tilpas. Kan vi dele vores småkager med hende?"*

Men selvfølgelig er din søns vigtigste måde at lære på, måden hvorpå han behandles. Børn lærer respekt ved at blive respekteret. De lærer hensynsfuldhed ved at blive behandlet med empati og hensynsfuldhed.

Børn lærer at træffe gode beslutninger og udvikle god dømmekraft ved at øve sig. Du kan også være eksemplet for ham og involvere ham i beslutninger:*"Hmm...bør vi bringe jakker eller ikke? Hvor koldt er det? Har vi brug for en paraply? eller ”det vil være sjovt at hoppe i regn pytten. Men så vil vores fødder blive våde, og vi vil have våde fødder hele morgenen. Er det dette værd?"*Selvfølgelig lader du ham kun deltage i beslutningen, hvis du er villig til at han får sine fødder våde.

Hvad angår dit spørgsmål om regler, tror jeg ikke, at dette at sætte regler og forstærke dem opmuntrer til ansvarlighed hos børn. At sætte regler og forstærke dem opmuntrer til lydighed. Det er fint at sætte regler og forstærke dem, men hvis der er for mange af dem, og de ikke er alderspassende, gør børn oprør mod dem, og det fører til magtkampe med os, hvilket underminerer vores autoritet og faktisk hele vores forhold. Så jeg vil aldrig sætte regler blot for at have dem, men kun af gode grunde, som for eksempel sikkerhed. Og børn kan acceptere dem meget bedre, hvis vi bruger empati: *"Jeg ved, at du ønsker at klatre op på bordet. Du kan godt lide at se ud af vinduet. Men det er farligt. Jeg kan ikke lade dig klatre derop. Hvad med at jeg tager dig op, så du kan se ud af vinduet?”*

Børn lærer ansvarlighed, fordi de ønsker at behage deres forældre, fordi de ønsker at mestre situationen, og når de får alderspassende ansvar på en ikke-bebrejdende måde. For en 20 måneder gammel betyder dette, at du, når han spilder sin mælk, siger venligt: *"Ups, du spildte mælken. Lad os få fat i noget køkkenrulle. Vi rydder altid op efter os selv. Mor vil hjælpe."* Selvfølgelig vil du gøre det meste af det, men når han er fire år, vil han rydde op efter sine egne spild.

Som du kan se, tror jeg på at have høje forventninger for børn og sætte grænser. Men jeg ønsker at sætte disse grænser så godt, at mine børn end ikke ved, at de er grænser. Når alt kommer til alt, er det målet for dem at udvikle evnen til at at vejlede sig selv konstruktivt gennem livet.

Jeg må tilføje, at selve det faktum, at din 20 måneder gammel aldrig har haft et raseriudbrud er vidunderligt, og det taler for, hvor understøttet han må føle sig af dig. Det er ikke nemt at være en 20 måneder gammel.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Toddlers.

Uddrag af artiklen: Discipline and Rules for Toddlers – How do kids learn responsibility?