**4årig dreng foretrækker pigetøj.**

Spørgsmål:

Min søn bliver 4 år om en uge. Han har altid haft en meget aktiv forestillingsevne, og vores bekymring er, at han nogle gange forestiller sig i en pigerolle. Jeg hentede ham for nyligt i børnehaven, og han havde en prinsessekjole på, og nogle af de ældre drenge gjorde grin med ham. Han forestiller sig også, at han er forskellige superhelte, og han ønsker også at lege med prinsessedukker osv. Jeg ved ikke rigtigt, hvordan jeg skal håndtere alt dette, og min mand har det svært med det. Jeg elsker min søn uanset hvad, men det sårer mit hjerte, når jeg hører, at andre børn gør grin med ham. Vi har forklaret overfor ham, at nogle drenge ikke ønsker at lege med pigeting, og når han er med nabodrengene leger han superhelte og fodbold.

Svar:

Jeg tror, der er fire ting her:

1. Hvad betyder din søns stærke interesse i pigeting?

2. Hvordan kan du håndtere dine bekymringer vedrørende dette?

3. Hvordan kan du hjælpe din søn socialt?

4. Hvordan kan du hjælpe hans far med ikke at have det svært med, at hans søn ikke er, hvem han ønsker, han skal være?

Lad os tage dem i rækkefølge.

1. Hvad betyder din søns stærke interesse i pigeting?

MANGE fireårige drenge leger prinsesse. Mange siger, at lyserød er deres yndlingsfarve. Dette er naturligt og normalt på samme måde, som når piger afviser prinsesser og lyserødt til fordel for fodbold. Når forældre bliver mindre diktatoriske med hensyn til konventionelle kønsroller, føler drenge sig mere fri til at udforske, og dette er en god ting.

Betyder det, at din søn vil være en person, der går i både drenge og pigetøj i resten af livet? Det er meget usandsynligt. Sikkert er det, at nogle drenge, der kun ønsker at gå i lyserødt tøj, vil blive homoseksuelle eller transkønnet, men de fleste vil ikke.

Hvis din søn var meget rigid i denne præference og KUN ønsker at lege prinsesse, ville jeg bekymre mig, simpelthen fordi enhver rigiditet er et tegn på, at vi forsvarer os mod nogle store følelser, vi har brug for hjælp med. En dreng, der er rigid i hans pigeidentifikation, reagerer måske negativt på at være en dreng, og han har brug for hjælp til disse følelser, så han kan føle sig godt tilpas over hans krop og ham selv. Så din kommentar til din søn om, at de andre børn ikke bryder sig om de samme lege var perfekt, både for at teste hans fleksibilitet og for at hjælpe ham socialt. Da han føler sig bekvem med at lege superhelt og fodbold, kan vi gå ud fra, at han ikke har nogle negative følelser over at være en dreng, som han på arbejde sig ud af, og vi kan blot nyde hans frihed til at udforske.

2. Hvordan kan du håndtere din bekymring vedrørende dette?

Du anerkender den. Hvad er du bekymret over? At din søn måske bliver homoseksuel? Ville det gøre ham mindre elskelig for dig? Ville det gøre hans liv mindre fuldbyrdende? Det bør ikke forandre noget. Men du indikerer, at dine ængstelser ligger andetsteds, som at din søn udstødes socialt.

3. Hvordan kan du hjælpe din søn socialt?

Du kan hjælpe ham, som du gjorde det med din tidligere kommentar, med at navigere hans sociale verden ved at udtrykke dine observationer uden fordømmelse: "De drenge elsker fodbold og superhelte, de synes ikke at bryde sig om at lege prinsesse.” Så længe din kærlighed og accept af ham kommer igennem, vil han ikke høre dine kommentarer som en fordømmelse af ham.

På et eller andet tidspunkt, hvis han får en masse negative feedback fra den ydre verden, kan du komme med spørgsmålet om, hvorvidt det vil være mindre stressende for ham kun at lege prinsesse derhjemme. Igen er din evne til at tale fra din kærlighed, snarere end din frygt, afgørende i denne diskussion. Skam vil ikke hjælpe ham. Dit mål er at bemyndige ham til at træffe valg, han er komfortable med, der leder til konsekvenser, han kan håndtere.

4. Hvordan kan du hjælpe hans far med at have det svært med, at hans søn ikke er, som han ønsker, han skal være?

Få først og fremmest far til at tale om hans ængstelser og udforske dem. De fleste af vores ængstelser fordufter, når de udsættes for lyset af fornuft og kærlighed. Er han bekymret over, at hans søn ikke er mandig? Nuvel, hvad betyder det at være mandlig? Forskning viser, at unge mænd, der er mere emotionelt intelligente, har bedre forhold til unge kvinder. Selvfølgelig vil dette at lege prinsesse ikke gøre ham mere emotionelt intelligens, men at lege med piger vil måske.

Det vigtige er, at vi støtter vores børn med den betingelsesløse kærlighed, de har brug for, og dette afhænger af vores evne til at håndtere vores egen ængstelser. Du og din mand har brug for en mulighed for at udtrykke jeres ængstelser, udforske dem og hæve jer op over dem. I ønsker måske at tale med en counselor, ikke at fikse jeres søn, så I kan komme ud over jeres egne frygt til den dybe kærlighed til jeres søn. Eller I er måske i stand til at gøre dette ved at tale med hinanden, eller med en nær ven der er i stand til blot at acceptere og lade jer tale uden at komme med forslag. Uanset hvilken vej I følger, ansporer jeg jer til at finde ikke-fordømmende støtte, så I kan give jeres søn støtten og den betingelsesløse kærlighed, han har brug for.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Preschoolers.

Uddrag af artiklen: 4 year old boy prefers girly clothing.