Hvordan børn lærer at gøre det rigtige.

Spørgsmål:

Jeg ønsker ikke at straffe, men jeg kan ikke blot lade mine børn være uden ledelse. Jeg ønsker, de lærer.

Svar:

Alle forældre ønsker, at deres børn går det rette. Men vejledning og straf er ikke det samme, og faktisk er det sådan, at børn, når de bliver straffet, går ind i frygt, hvilket vil sige kamp eller flugt tilstanden, hvor den indlærende del af hjernen lukker af. De står måske stille og blide og lytter, mens du holder foredrag, men de lærer faktisk ikke noget om, hvordan de kan gøre det rette i fremtiden. De er i den defensive tilstand, hvilket betyder, at de modsætter sig.

Alle børn har brug for vejledning, og faktisk ER hver eneste situation med vores børn vejledning. Vi lærer konstant lektioner om, hvordan mennesker samvirker med hinanden, løser problemer, træffer svære valg, arbejder sammen om at nå et mål, reparerer ting med hinanden osv. Hvad enten vi ved det eller ej, lærer børn fra alt, vi siger og gør. Så hvis vi ønsker, at vores børn lærer at gøre det rette, må vi overveje, hvad vi underviser dem i.

Her er, hvordan børn lærer at gøre det rette:

1. Vi er eksemplet:

”*Tak for gaven, tante Susan.”*

*”Lad os vente til det er vores tur på rutsjebanen.”*

*”Vi taler respektfuldt til hinanden i dette hus…jeg råber ikke til dig. Lad venligst vær med at råbe til mig.”*

Læg mærke til, at vi også kan være eksemplet på det forkerte.

”*Sikken et fjols! Han kørte ind foran mig i trafikken.”*

*”Sig at du kun er elleve år, så du kan komme ind til børnepris.”*

1. Vi hjælper vores barn med at lægge mærke til, hvordan hans handlinger påvirker andre, hvilket hjælper ham til at VÆLGE at gøre det rette.

*”Se hvor glad Mikael blev, da du gav ham lov til at bruge lastbilen.”*

*”Vi smider ikke affald på jorden, for det er vores opgave at gøre verden til et bedre sted, ikke til et værre sted.”*

*”Vi har et tusind bånd, der forbinder vores hjerter. Hvis vi lyver overfor hinanden, skærer vi et bånd over. Det er derfor, jeg aldrig lyver overfor dig og derfor, at jeg altid holder mine løfter til dig.”*

1. Vi hjælper vores barn med at overveje alternative adfærdsvalg, og vi lærer ham at løse problemer konstruktivt.

*”Du var meget vred på din søster. Jeg forstår det. Men at slå er aldrig okay. Hvad kunne du have gjort i stedet for at slå hende? …Okay, lad os praktisere dette.”*

*”Alle morgener i denne uge er vi kommet for sent til skolen. Hvad kan vi gøre anderledes om morgenen, så vi kan være der til tiden?”*

*”Jeg ønsker at læse dig en historie, men du har endnu ikke børstet dine tænder. Hvordan kan vi løse dette?”*

1. Vi stiller spørgsmål og lytter, når vores barn lærer ved at reflektere.

”*Hvordan føltes det for dig?”*

*”Hvad ville du gøre, hvis….?”*

*”Hvad synes du om…?”*

*”Er det vigtigere for dig at få ret i dette end at forblive en ven med X?”*

*”Var du tilfreds med din beslutning om…?”*

*”Var der en del af dig, der vidste, at det var en dårlig ide? Hvad afholdt dig fra at lytte til den del af dig?”*

Selvfølgelig vil børn, der VED, hvad er rigtigt ikke altid vælge det. Men ved ikke at straffe er det mere sandsynligt, at de vil VÆLGE at gøre det rette, fordi:

* De føler sig forbundet til os, og derfor er det mere sandsynligt, at de vil ære vores regler og anmodninger.
* De har en positiv forståelse for, at deres adfærd betyder noget, i stedet for bare at prøve at undgå straf. De udvikler med andre ord et indre kompas.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Uddrag af artiklen: How Kids Learn To Do the Right Thing