**Er det for sent? Har jeg begået**

**for mange fejltagelser som en mor?**

Spørgsmål:

Jeg finder denne webside både nyttig og irriterende. Når jeg læser den, føler jeg mig skiftevis stolt over, hvad jeg har opnået som en mor, og håbløs vedrørende fejltagelserne jeg har begået. Min datter har en udfordrende, humørsvingende personlighed, og jeg tror ikke, den blot kommer fra opdragelsen. Selvfølgelig har jeg også begået masser af fejltagelser som mor – men har vi ikke alle dette? Når jeg læser denne webside, bekymrer jeg mig over, om min datter vil have en svær tid som teenager, og at det er for sent at gøre noget ved det.

Svar:  
Du har ret i, at vi alle begår fejltagelser som forældre, og sandheden er, at mennesker er meget robuste. Jeg ønsker at inspirere forældre til deres højeste plan af kærlighed, så jeg prøver at fortælle dem sandheden om, hvad jeg tror, deres børn har brug for. Men det sidste jeg ønsker er, at du føler dig håbløs, og jeg siger undskyld, hvis min tilgang føles irriterende nogle gange. Jeg er glad for, at du også føler dig stolt, når du læser ting på denne webside, der hjælper dig med at erkende dine styrker som en forælder.

Jeg tror virkelig på, at et forhold altid kan repareres. Uanset hvad der er sket i fortiden, kan vi altid gøre tingene anderledes nu. Og det er aldrig for sent at skabe et bedre forhold til dit barn.   
 Selve det faktum, at du læser denne webside, er et kæmpe plus for din datter, fordi det viser din villighed til at tænke intenst over din opdragelse og lave forandringer. Og du har selvfølgelig ret i, at meget af hvem vi er ikke er et resultat af opdragelse, men af temperament.

Selvfølgelig er din datter, hvem hun er nu, men uanset hvor gammel hun er, vil hun forandre sig og udvikle sig. Og når du forandrer, hvordan du relaterer dig til hende, og opbygger et tættere forhold, vil hun naturligvis blive gladere og mindre af en udfordring for dig.

Jeg vil foreslå, at den mest effektive måde, at komme igennem hendes ungdom på med glæde, er at opbygge et tættere forhold til hende nu. En måde at begynde på er at se hende anderledes. Hendes udfordrende personlighed har for eksempel også en positiv side. Den anden side af stædighed er vedholdenhed, og flipsiden af at være reagerende er sensitiv. Jeg vil meget anbefale dig at læse Mary Sheedys bog: Raising Your Spirited Child: A Guide for Parents Whose Child Is More Intense, Sensitive, Persistent and Energetic. Du kan også finde fleres ideer om at opbygge et tættere forhold på denne webside.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Tweens.

Uddrag af artiklen: Is it too late? Have I made too many mistakes as a mother?