**Mands datter driver stedmor til vanvid.**

Spørgsmål:  
Tingene blev temmelig vanskelige i går aftes mellem min mands datter og mig. Jeg kan ikke holde den manglende respekt ud, som jeg modtager: den konstante svaren igen, den generelle indstilling. Jeg føler virkelig, at hun vil skubbe min mand og jeg fra hinanden. Han støtter mine beslutninger, hvad angår disciplin, men hun prøver konstant grænser med mig. Jeg ved ikke længere, hvad jeg skal gøre. Jeg tror, det nogle gange ville være så meget nemmere, hvis der kun var babyen og mig. Jeg elsker min mand så meget …men jeg kan ikke blive ved med at leve på denne måde.

Ingen straf gør nogen forskel. Vi har prøvet udgangsforbud, at fjerne genstande af interesse, at ræsonnere med hende (det virkede overhovedet ikke) osv. Jeg ved ikke, hvad jeg skal gøre. Jeg bryder mig ikke om at tage hjem om aftenen, fordi jeg gruer for måden, aftenen vil forløbe sig på. Den ender uundgåeligt med et eller andet skænderi/yderligere straf mellem enten mig og hende eller min mand og hende.

Hun er respektløs, fortæller løgne (om dumme ting…spiste du den sidste småkage? Respons, nej..mens hun skjuler den under sin arm). Hun stjæler, (vi tog hende i at stjæle et virkelig stort tøjdyr fra et retræte, vi deltog i i sidste uge). Der er simpelthen så mange ting. Hun kom hjem med en virkelig dårlig staveprøve forleden dag, og hun syntes, den var fin. Hun kommer konstant i vanskeligheder i skolen og klarer sig kun lige med nød og næppe, men hun synes aldrig at have nogle lektier for, når vi spørger hende om det.

Og svaret på spørgsmålet…kan hun ikke tage tilbage til sin mor? Hendes mor har fortalt min mand, at hun ikke ønsker hende tilbage.

Svar:

Mit hjerte brast, da jeg læste dit brev. Jeg så, hvilken en vanskelig situation du er i, med et barn der er så umulig, at du føler, du ikke kan blive ved med at leve sammen med hendes far, selvom du virkelig elsker ham.

Og jeg så et barn, hvis mor ikke ønsker hende, hvis far tilsyneladende er så komplet uvidende, at hans opdragelse inkluderer daglige straffe, og en stedmor der har opgivet hende. Det er ikke så sært, at hun handler så uelskeligt. Hun føler sig så sandelig uelsket, og af god grund.

Børn gør, hvad vi siger, på grund af hvem vi er for dem, fordi de elsker os og ønsker at bevare vores kærlighed. Når de ikke ønsker at tage imod vores kærlige vejledning, betyder det, at der ikke er et stærkt nok forhold til at understøtte vores vejledning. Uheldigvis reagerer de fleste forældre på denne situation ved at give stærkere straffe, hvilket blot yderligere svækker forholdet, og gør det mindre sandsynligt at barnet vil opføre sig. Det ser måske ud til, at børn opfører sig, men de har ingen virkelig interesse i at gøre dette, kun i at slippe fra tingene for at undgå yderligere straf, hvilket leder til løgne og bedrageri.

Al denne dårlige adfærd er et råb om hjælp. Hvis vi som forældre reagerer på den ved at komme med mere straf eller ved at give op, fornægter vi ansvaret, vi påtog os som forældre, hvilket er at virkelig elske vores børn og give dem empati og kærlighed sammen med grænser (noget ethvert barn har behov for, for at kunne trives.)

Når de bliver ældre – fordi de ikke har et godt nok forhold til en voksen – klarer de sig generelt set dårligt i skolen, og de kommer ind i alle mulige former for vanskeligheder.

Din steddatter befinder sig på en glat bjergskråning. Du spørger mig, hvordan du skal håndtere hende. Den eneste måde, jeg kender til, er at udvikle et kærligt forhold til hende, og der skal en stor anstrengelse til fra både dig og din mands side for at udvikle dette forhold. Universet har bragt hende ind i jeres hjem, men det kan ikke forcere hende ind i jeres arme. At forpligtige dig til at elske din steddatter er et valg, du bliver nødt til at træffe bevidst. Jeg er enig med dig i, at dette at fortsætte situationen som den er, kun kan være dårligt for alle, der er involveret, så du har et valg, du må træffe.

Ethvert barn fortjener i det mindste én voksen, der tror på og har forpligtiget sig overfor ham eller hende 110%. Din mand er måske i stand til at gøre dette for sin datter, hvis han forstår, hvor alvorlig situationen er. Men hvis du vælger at blive ved med at være der, må du være en del af løsningen, ikke en del af problemet.

Så mit spørgsmål til dig er. Kan du finde det i dit hjerte virkelig at elske din steddatter? Dette vil ikke øjeblikkeligt forandre hende, fordi hun er dybt såret. Men det vil forandre dig, så du kan holde op med at tage tingene personligt og reagere på hendes provokationer, og begynde at se på tingene fra hendes synspunkt. Dette vil omsider forvandle dynamikken mellem jer, og hun vil være meget anderledes indenfor seks måneder.

Jeg indser, at hun ikke er din datter, og at du ikke valgte hende. Du kan tænke på dette som en gave til manden, du elsker. Men jeg vil se på det som, at du fortjener dine englevinger.

Svar:

Efter jeg hørte fra dig forleden dag, oplevede min steddatter og jeg en anden uenighed, og vi endte med at tale os igennem den, da vi først begge var faldet til ro. Jeg indså, at hun tror, at alle ikke bryder sig om hende, og hendes egen mor har fortalt hende, at hun hader hende. Jeg fortalte hende, at jeg ikke hader hende, at jeg elsker hende, og at jeg nogle gange bliver frustreret, men at det ikke forandrer dette. Jeg fortalte hende, at jeg var ked af, at hendes mor havde fortalt hende en så forfærdelig ting, og at ingen mor nogensinde ville sige dette til sit barn.

Det er sjovt, fordi efter vores diskussion i går, da jeg var på vej til at møde en ven, kom min steddatter op til mig og gav mig knus. Jeg kan ikke huske et tidspunkt, hvor hun nogensinde har gjort dette. Jeg ved, at det alt sammen er en læringsproces for os begge. Selvom jeg kan blive frustreret og skuffet, ved jeg, at hun har brug for mig. Tak for din hjælp.

Svar:  
Wow. Du fortjener virkelig dine englevinger. Og du kan se, hvilken forskel din indstilling gør på din steddatters adfærd. Det betyder ikke, at hun automatisk vil være perfekt nu. Men det betyder, at I opbygger et forhold, og at du nu vil have en indflydelse på hende. Der vil være svære tider forude, men på et hvilket som helst tidspunkt, du føler dig frustreret eller skuffet, ræk ud efter støtte. Vi står alle på række for at opmuntre dig.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Tweens.

Uddrag af artiklen: BF's Daughter Driving Stepmom Crazy.