**Er det normalt for en præ-teenager at putte sig hos mor?**

Spørgsmål:

Jeg har en 12årig datter, der er enebarn, som ønsker at blive puttet (holdt) om aftenen i cirka 5 minutter, før hun falder i søvn. Hun har gjort dette, siden hun var en baby, og uden dette er hun meget emotionel, ængstelig og har svært ved at falde i søvn. Jeg har vænnet hende fra denne adfærd før ved at læse en bog, men jeg har ikke taget tiden /energien til at følge op på dette på grund af træthed (arbejdende mor).

Er denne adfærd noget, jeg bør bekymre mig om? På andre tidspunkter er hun ikke nær så klyngende og kan falde til ro, når hun tilbringer natten hos en veninde eller hos bedsteforældrene.

Hendes stedfar stiller også spørgsmål ved hendes adfærd på grund af hendes alder. Mine egne forældre var meget ikke-emotionelle i min opdragelse…kan det være, at jeg overkompenserer for dette og bidrager til situationen? Hvordan finder jeg den gyldne middelvej uden at såre hendes følelser eller være straffende?

Svar:  
Du bør absolut ikke bekymre dig om din datter. At ønske fem minutters puttetid med sin mor ved sengetid, selv ind i præ-teenage og teenage årene, er fuldstændig fint. Jeg anbefaler rutinemæssigt forældre, at de putter sig med deres børn, selv deres teenagere, i nogle få minutter om aftenen for at snakke. Hvis dit barn ønsker at blive krammet i denne tid, hvorfor da ikke give hende kram?

Hvis din datter ikke kan falde i søvn uden dit nærvær, vil jeg råde dig til at “afvænne” hende, så hun er i stand til at falde i søvn selv. Hvis hun ikke kan adskille sig fra dig, når hun tilbringer natten hos en veninde eller bedsteforældrene osv, ville jeg udforske separationsængstelsen. Men hendes stedfar tager simpelthen fejl. Der er intet usædvanligt ved, at en tolvårig ønsker at putte sig med sin mor ved sengetid, og det er faktisk et tegn på en sund forbindelse.

Din datter står på grænsen til mere uafhængighed og adskillelse. Hun har brug for at føle dit nærvær, der “holder” hende, i takt med at hun træder ind i denne uafhængighed. Værdsæt din forbindelse til hende, hvilket omfatter den fysiske forbindelse. Jo mere du tilfredsstiller hendes behov for denne forbindelse, jo mindre vil hun have brug for at søge den på upassende steder.

Nyd din datter.

Svar:

Tak for dit råd, det var meget nyttigt…forresten er vores datter meget dygtig i skolen, og temmelig ”balanceret,” synes jeg…men de sidste få år med et nyt ægteskab har været stressfyldte for alle involveret. Jeg tror, hun har brug for at “centrere” sig med sin mor…men jeg føler mig til tider skyldig…

Svar:

Der er ikke noget at føle dig skyldig over vedrørende dette at forbinde dig med din datter, hvilket omfatter at putte dig med hende fysisk. En tolvårig ser måske ud som en ung kvinde, men hun er stadigvæk mest et barn. Hun har brug for den fysiske kontakt, hvor hun bliver holdt af sin mor, og du har absolut ret i, at det hjælper vores børn med at centrere sig. Du vil opdage, at hun, når hun er i teenagealderen, omsider ikke vil bede dig om dette – fordi hun vil være i stand til at centrere sig selv. Men i den mellemliggende tid har hun stadigvæk brug for din kærlighed som hendes center.

Jeg ved, at mange stedfædre er ubekvemme med deres steddatters forandrede krop, men din datter udtrykker ikke seksualitet, hun udtrykker kærlighed og behovet for at blive holdt. Jeg har selv en 12årig, og jeg putter mig altid med hende i hendes seng om aftenen i nogle få minutter. Jeg nævnte hendes brev overfor dig, og hun sagde: *"Det er sandsynligt, at denne pige har brug for mere puttetid end andre børn, fordi hendes mor giftede sig igen.”* Dette synspunkt er vigtigt, synes jeg. Der er måske jalousi mellem din mand og datter. Men der er ingen grund til, at du afskærer din datter for denne vigtige kilde til forbindelse til dig for at have et godt forhold til din mand. Du kan tilfredsstille begges behov. Det lyder til, at du har gode instinkter, og at du er en fantastisk mor.

Kilde: Dr. Laura Markham – grundlægger af [www.ahaparenting.com](http://www.ahaparenting.com) og forfatter til [Peaceful Parent, Happy Kids](http://www.amazon.com/Peaceful-Parent-Happy-Kids-Connecting/dp/0399160280/ref=sr_1_1?s=books&ie=UTF8&qid=1348066694&sr=1-1), [Peaceful Parent, Happy Siblings](http://www.amazon.com/gp/product/0399168451/ref=as_li_tl?ie=UTF8&camp=1789&creative=390957&creativeASIN=0399168451&linkCode=as2&tag=yourparesolu-20&linkId=OLTMGEA6E7S2E45I) og [Peaceful Parent, Happy Kids Workbook](https://amzn.to/2DXVBWo)

[www.ahaparenting.com](http://www.ahaparenting.com)

Se sektion: Tweens.

Uddrag af artiklen: Is it Normal for Preteen to Snuggle with Mom?